Inger Støjberg har netop offentliggjort på sin Facebookside, at hun stiller op i Nordjyllands Storkreds til det kommende folketingsvalg. I samme opslag på Facebook skriver hun hvilke folketingskandidater, der stiller op hvor. I Nordjylland er det: Lise Bech, folketingsmedlem, tidligere DF Peter Lindholt, politiassistent, byrådsmedlem Kristian Bøgsted, montør i Vestas Inger Støjberg kommer dermed til at gå direkte i duel med Mette Frederiksen, som også stiller op i Nordjylland. Lise Bech, der nu stiller op for Danmarksdemokraterne kom ved sidste valg i Folketinget i Nordjylland. Hun forlod for få måneder siden Dansk Folkeparti og har siden været partiløs, men nu viser det sig, at hun har meldt sig ind under Inger Støjbergs faner. Syv af partiets folketingskandidater sidder allerede i Folketinget. I alt er 30 personer opstillet. På landsplan har Danmarksdemokraterne snuppet hele 13 kandidater, der har en fortid i Dansk Folkeparti. Det tæller blandt andet Søren Espersen, Dennis Flydtkjær, Karina Adsbøl, Peter Skaarup og Hans Kristian Skibby.  De mange DF-afhoppere betyder nu, at Danmarksdemokraterne i dag har syv mandater i folketinget. Det er to mere end Dansk Folkeparti. Desuden har 11 af Støjbergs kandidater en fortid i Venstre. De seneste meningsmålinger har spået Danmarksdemokraterne til cirka 10 procent af stemmerne. TV2 Nord forsøger at få en kommentar fra Inger Støjberg. Lise Bech ikke færdig med politik alligevel Nordjyske Lise Bech har besluttet sig for at stille op for Danmarksdemokraterne i Nordjylland, efter hun tilbage i februar meldte sig ud af DF og siden har været løsgænger i Folketinget. Faktisk havde Lise Bech besluttet sig for, at hun ikke ville være en del af landspolitik mere. Også selvom hun af flere har fået spørgsmålet: "Hvem skal vi så stemme på? Hvem vil varetage landbrugets interesser". Og hen over sommeren begyndte hun så at snakke med Inger Støjberg. - Inger har sådan en fantastisk engergi og spurgte, om ikke vi skulle gøre det her sammen. Det kunne jeg ikke sige nej til, fortæller Lise Bech og uddyber: - Jeg kunne bare mærke, at jeg nok alligevel ikke var helt færdig med politik. Jeg synes, der skal kæmpes for bedre infrastruktur i Nordjylland. Der er mange ting, som gør, at jeg bliver. Inger er jo lidt af en stemmesluger. Tror du, at du kan få stemmer nok til at komme ind? - Jeg ved ikke, om jeg kommer ind. Det bliver nok kun familien, der stemmer på mig. Resten stemmer på Inger, men så kan det være, hun får stemmer nok til at trække mig med ind, joker Lise Bech.

Referat:
Efter flere måneders ventetid afslører Inger Støjberg nu, at hun stiller op i Nordjylland, når Mette Frederiksen udskriver folketingsvalg.